Kevin Olov Lidin a șocat lumea fotbalului după ce a decis să se călugărească și să renunțe brusc la pizza, haine de firmă sau modelling pentru mâncare sănătoasă și yoga.
Kevin Olov Lidin a început fotbalul la Lund (Suedia), iar apoi a ajuns la Pisa, unde a fost coleg cu Marius Marin. A mai jucat la Bologna U19, Paganese, Bunkeflo și Linero IF.
A decis să se radă în cap să ia costumul Kasaya purtat de călugării budiști și s-a mutat în Spania unde predă yoga împreună cu Jaqueline, soția sa.
„Abia când am devenit călugăr am înțeles cu adevărat importanța de a dărui altor oameni. Când dăruiești cuiva și gestul vine din inima ta, iar cel care primește acceptă cadoul și îl apreciază, atunci fericirea este experimentată de ambele persoane”, a povestit fostul fotbalist care și-a găsit drumul în viață.
Kevin Olov Lidin a dezvăluit cum decurge viața monahilor budiști: „Călugării primesc hrană și oferă în schimb o binecuvântare sau o învățătură. Fără aceasta, călugării nu au mâncare. A fost dificil să primesc mâncare de la oameni care duc o viață foarte simplă.
Budiștii cred însă că dacă nu te naști cu mulți bani, trebuie să dai și mai mulți pentru a avea o viață mai bună în reîncarnarea viitoare. Mulți occidentali nu practică dăruirea. Pentru că ei cred că fericirea sunt banii și lucrurile materiale.
Dăruirea nu trebuie să fie dificilă. Pur și simplu oferiți ceea ce vă simțiți confortabil sau ajutați cu munca de voluntariat. Intenția este cea care contează”.
Kevin Olov Lidin evolua pe postul de închizător, dar și mijlocaș ofensiv. Nu a avut niciodată o cotă, fiind evaluat la doar 50.000 de euro de Transfermarkt.
Fotbalistul de picior drept a decis să renunțe la fotbal și datorită faptului că nu a reușit să ajungă la nivelul pe care și l-a dorit și a ajuns în mai multe rânduri liber de contract.